Cătălin Cîrstoiu, primele măsuri pentru bucureșteni. Cum va rezolva problema traficului
- Cristian Raducanu
- 21 martie 2024, 23:35
Cătălin Cîrstoiu, candidatul Coaliției pentru Primăria Capitalei a declarat public că va sprijini candidatul care va câștiga alegerile pentru PMB, indiferent de culoarea politică.
În acest sens, Cătălin Cîrstoiu a făcut o comparație între Primăria Capitalei și pereții unui spital. Pe lângă această analogie plastică, contracandidatul lui Nicușor Dan a adus în discuție o temă de campanie folosită chiar și de Sorin Oprescu.
Cătălin Cîrstoiu, primele propuneri pentru fluidizarea traficului
O temă care nu și-a găsit rezolvare nici în administrația Firea și nici în mandatul actualului primar, traficul. De fapt actualul primar a declarat că va veni cu experți din Statele Unite pentru a rezolva situația traficului din București.
"Hai să facem comparația cu spitalul. Ce ar fi dacă fiecare șef de secție ar vopsi pereții în trei culori? Așa e Primăria Capitalei acum (n.r.: cu referire și la sectoarele din București). Nu există o viziune unitară. Eu nu candidez pentru culoarea politică a unuia sau altuia. Eu aș ajuta pe oricine", a spus Cătălin Cîrstoiu, la postul de televiziune RTV.
Parcări subterane și semafoare inteligente
Cătălin Cîrstoiu și-a intrat repede în rolul de contracandidat al mai experimentatului Cristian Piedone. Ortopedul a prezentat o serie măsuri punctuale menite să fluidizeze traficul din Capitală și să îmbunătățească rapid calitatea aerului din București. În acest sens candidatul PSD-PNL a dat ca exemplu un studiu japonez.
"Acum mulți ani de zile japonezii au făcut un studiu pentru un trafic corect în București. Problema se rezolvă prin mai multe verigi. E vorba și de semafoare inteligente. Problema stagnează. Dacă tu nu mergi cu semaforizarea coordonată până pe la 80-90%... Trebuie continuat proiectul de semaforizare inteligentă", a precizat medicul Cîrstoiu.
Cătălin Cîrstoiu își ridiculizează adversarii politici
Pe lângă semaforizarea inteligentă, ortopedul a propus eliminarea benzilor ocupate de mașinile parcate. O posibilă soluție pentru numărul de autoturisme mult prea mare pentru infrastructura rutieră a Capitalei ar fi parcările subterane.
"O altă idee: eliminarea benzilor parazitate prin parcarea mașinilor. Sunt soluții. Se pot face parcări subterane. Trebuie să existe și educație. Ar trebui făcut un studiu de impact. Hai să protejăm mediul. Să circulăm eco-friendly.
L-am văzut pe dl. primar general Nicușor Dan atacând PUZ-uri. Apari singur pe trepte la tribunale. Dânsul e matematician, eu sunt medic. Imaginea lui publică e a unei lipse de dinamism în activitate", a adăugat Cătălin Cîrstoiu.